PARLAMENTUL  ROMÂNIEI

CAMERA  DEPUTAŢILOR



Comisia pentru muncă şi protecţie socială										Nr.359 /06.10.1997



R A P O R T

asupra proiectului de Lege privind cantinele de ajutor social





	În urma examinării proiectului de Lege privind cantinele de ajutor social, în şedinţa din 1 octombrie 1997, propunem ca acesta să fie supus spre dezbatere şi adoptare cu următoarele amendamente:

	

Nr. crt.�Articolul

(textul iniţial)�Amendamentul propus

(autorul)�Motivare��

1.�

Art.2. - (1) Pot beneficia de serviciile cantinelor de ajutor social următoarele categorii de persoane:

a) copiii în vârstă de până la 18 ani, aflaţi în întreţinerea acelor familii al căror venit net mediu lunar pe o persoană în întreţinere este sub nivelul venitului net lunar pentru o persoană singură, luat în calcul la stabilirea ajutorului social;

b) tinerii care urmează cursuri de zi la instituţiile de învăţământ ce funcţionează în condiţiile legii, până la terminarea acestora, dar fără să depăşească vârsta de 25 ani, respectiv 26 ani în cazul  acelora care urmează studii superioare cu o durată mai mare de 5 ani, care se află în situaţia prevăzută la lit. a);















c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de până la nivelul venitului net lunar pentru o persoană singură, luat în calcul la stabilirea ajutorului social;

d) pensionarii;

e) persoanele care au împlinit vârsta de pensionare, sunt izolate social, nu au susţinători legali, au afecţiuni medicale cronice, sunt lipsite de venituri;

f) orice persoană care temporar nu realizează venituri.

�

Se propune reformularea textului după cum urmează:

“Art.2. - (1) Pot beneficia de serviciile cantinelor de ajutor social următoarele categorii de persoane:

a) copiii în vârstă de până la 18 ani aflaţi în întreţinerea familiilor al căror venit net mediu lunar pe o persoană în întreţinere este sub nivelul venitului net lunar pentru o persoană singură, luat în calcul la stabilirea ajutorului social;

b) tinerii care urmează cursuri de zi la instituţiile de învăţământ ce funcţionează în condiţiile legii, până la terminarea acestora, dar fără să depăşească vârsta de 25 ani, respectiv 26 ani în cazul  acelora care urmează studii superioare cu o durată mai mare de 5 ani, care se află în situaţia prevăzută la lit. a);

c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de până la nivelul venitului net lunar pentru o persoană singură, luat în calcul la stabilirea ajutorului social;

d) pensionarii al căror venit net mediu lunar este sub nivelul venitului net lunar pentru o persoană singură, luat în calcul la stabilirea ajutorului social;

e) persoanele care au împlinit vârsta de pensionare aflate într-una din următoarele situaţii: sunt izolate social, nu au susţinători legali, sunt lipsite de venituri;





f) invalizii şi bolnavii cronici;

g) orice persoană care temporar nu realizează venituri, din motive neimputabile acesteia.”



Autori: d-nii deputaţi Marian Sârbu, Vasile Stan, George Şerban şi d-na deputat Smaranda Dobrescu.�











Pentru o mai corectă formulare.













































Pentru o mai bună circumstanţiere a situaţiilor în care pensionarii beneficiază de aceste servicii.



Pentru o mai corectă sistematizare şi pentru a permite accesul persoanelor cu handicap sau boli cronice la serviciile cantinelor de ajutor social, fără condiţionare de vârstă.

Pentru o circumstanţiere mai corectă.��

2.�

Art.2. (2) Persoanele prevăzute la alin. (1) lit. f) beneficiază de serviciile cantinelor de ajutor social, în condiţiile prevăzute de prezenta lege, pe o perioadă de cel mult 90 de zile pe an. �

Se propune înlocuirea sintagmei “lit. f)” cu sintagma “lit. g)”.�

Ca urmare a reformulării alineatului (1).��

3.�

Art.3. - Cantinele de ajutor social prestează următoarele servicii sociale persoanelor îndreptăţite potrivit art.1 din prezenta lege:

a) pregătirea şi servirea a două mese zilnic de persoană, prânzul şi cina, în limita alocaţiei de hrană prevăzută de reglementările legale;

b) aprovizionarea de la sediul cantinei la domiciliul persoanelor beneficiare de serviciul cantinei de ajutor social cu produse agroalimentare de bază. Aprovizionarea se face contra cost, la preţurile la care produsele au fost achiziţionate, fără a depăşi nivelurile de preţ practicate pentru aceleaşi produse de agenţii economici din sectorul public. Transportul este gratuit numai pentru persoanele care beneficiază de distribuţia la domiciliu a hranei;

c) pregătirea şi distribuirea hranei prin centre mobile, pentru situaţii deosebite, în limita alocaţiei aprobate.

�

Se propune reformularea textului după cum urmează:

“Art.3. - Cantinele de ajutor social prestează, după caz, următoarele servicii sociale persoanelor îndreptăţite potrivit art.1 din prezenta lege:

a) pregătirea şi servirea a două mese zilnic de persoană, prânzul şi cina, în limita alocaţiei de hrană prevăzută de reglementările legale;

b) aprovizionarea, contra cost, de la sediul cantinei cu produse agroalimentare de bază, la preţurile la care acestea au fost achiziţionate;

c) transport gratuit numai pentru persoanele care beneficiază de distribuţia hranei la domiciliu;

d) pregătirea şi distribuirea hranei prin centre mobile, pentru situaţii deosebite.”



Autor: dl deputat Marian Sârbu.



�





Întrucât nu în toate cazurile serviciile se acordă cumulat.









Pentru o mai bună formulare şi pentru o mai bună delimitare a serviciilor acordate.��

4.�

Art.4. - (1) Serviciile sociale prevăzute la art.3 lit. a) se prestează gratuit pentru persoanele stabilite la art.2 care nu au venituri sau ale căror venituri sunt sub nivelul venitului net lunar pentru o persoană singură luată în calcul la stabilirea ajutorului social.

(2) Persoanele îndreptăţite să beneficieze de serviciile cantinei de ajutor social, stabilite la art.2 şi care realizează venituri ce se situează peste nivelul venitului net lunar pentru o persoană singură luată în calcul la stabilirea ajutorului social, pot beneficia de serviciile cantinei de ajutor social cu plata unei contribuţii parţiale sau integrale a costului mesei zilnice de persoană.

(3) Contribuţia prevăzută la alin. (1) se stabileşte în cuantum de 30% din venitul pe persoană, fără a se depăşi costul meselor servite, calculat pe aceeaşi perioadă, pe baza alocaţiei zilnice de hrană.

(4) Beneficiarii de ajutor social au dreptul la serviciile cantinei de ajutor social pe bază de anchetă socială, potrivit dispoziţiei primarului.�

Se propune reformularea textului după cum urmează:

“Art.4. - (1) Serviciile sociale prevăzute la art.3 lit. a) se prestează gratuit pentru persoanele stabilite la art.2 care nu au venituri sau ale căror venituri sunt sub nivelul venitului net lunar pentru o persoană singură, luat în calcul la stabilirea ajutorului social.

(2) Persoanele îndreptăţite să beneficieze de serviciile cantinei de ajutor social, stabilite la art.2 şi care realizează venituri ce se situează peste nivelul venitului net lunar pentru o persoană singură, luat în calcul la stabilirea ajutorului social, pot beneficia de serviciile cantinei de ajutor social cu plata unei contribuţii de 30% din venitul pe persoană, fără a se depăşi costul meselor servite, calculat pe aceeaşi perioadă.

(3) Beneficiarii de ajutor social au dreptul la serviciile cantinei de ajutor social pe bază de anchetă socială, potrivit dispoziţiei primarului.”



Autor: dl deputat Marian Sârbu�





Pentru corectarea unei greşeli gramaticale.





















Pentru o mai corectă exprimare şi eliminarea unor formulări tautologice.��

5.�

Art.5. - (1) Hrana pentru cele două mese se distribuie, de regulă, o dată pe zi, la sediul cantinei sau prin punctele de servire organizate în acest scop de aceasta.

(2) Persoanelor care din motive obiective, rezultate din ancheta socială, nu se pot deplasa la sediul cantinei, li se distribuie hrana pentru cele 2 mese zilnice la domiciliu, o dată pe zi, transportul gratuit al acesteia fiind aprobat de directorul cantinei de ajutor social.

�

Se propune reformularea textului după cum urmează:

“Art.5. - (1) Hrana pentru cele două mese se distribuie, de regulă, o dată pe zi, la sediul cantinei sau prin punctele de servire organizate în acest scop.

(2) Persoanelor care nu se pot deplasa la sediul cantinei, li se distribuie hrana pentru cele 2 mese zilnice la domiciliu, o dată pe zi, transportul gratuit al acesteia fiind aprobat de directorul cantinei de ajutor social.”



Autor: dl deputat Marian Sârbu�

Pentru eliminarea unor formulări inutile.��

6.�

Art.6. - (1) Cererile pentru prestarea serviciilor de asistenţă socială de către cantinele de ajutor social se aprobă de primar sau de o persoană împuternicită de acesta. �

Se propune eliminarea sintagmei “sau de o persoană împuternicită de acesta”, din partea finală a textului.



Autor: dl deputat Ion Lazia�

Întrucât primarul este ordonator de credite şi nu putem permite delegarea acestui atribut prin această lege.��

7.�

Art.7. - Ministerul Muncii şi Protecţiei Sociale asigură, prin serviciile publice descentralizate, asistenţă de specialitate, sprijin şi îndrumare metodologică. De asemenea, verifică legalitatea drepturilor constituite potrivit prevederilor prezentei legi.

�

Se propune reformularea textului după cum urmează:

“Art.7. - Ministerul Muncii şi Protecţiei Sociale verifică legalitatea drepturilor constituite potrivit prezentei legi şi asigură, prin serviciile publice descentralizate, asistenţă de specialitate, sprijin şi îndrumare metodologică.”



Autor: dl deputat Marian Sârbu

�

Pentru o mai corectă formulare.��

8. �

Art.8. - (1) Asigurarea bazei materiale necesară funcţionării cantinelor de ajutor social şi controlul activităţii acestora se realizează prin grija consiliului local.

(2) Finanţarea cheltuielilor curente şi de capital a cantinelor de ajutor social se face din bugetele locale aprobate în condiţiile legii. �

Se propune reformularea textului după cum urmează:

“Art.8. - (1) Baza materială necesară  funcţionării cantinelor de ajutor social şi controlul activităţii acestora este asigurată de consiliile locale.

(2) Finanţarea cantinelor de ajutor social se face din bugetele locale.”



Autor: dl deputat Marian Sârbu�

Pentru o mai bună formulare.��

9.�

Art.9. - În localităţile în care nu funcţionează cantine de ajutor social sau acolo unde cererile depăşesc capacitatea existentă, autorităţile administraţiei publice locale pot conveni cu unităţile de asistenţă socială, regiile autonome, societăţile comerciale şi instituţiile publice care dispun de cantine proprii, precum şi cu unităţile de alimentaţie publice prestarea serviciilor sociale prevăzute la art.3 lit. a) şi lit. c), cu aplicarea corespunzătoare a prevederilor art.2 şi art.6 alin. (1) din prezenta lege.�

Se propune înlocuirea cuvântului “publice” cu “publică” după sintagma “unităţile de alimentaţie” (pe rândul 6).



Autor: dl deputat Marian Sârbu�

Pentru o mai corectă exprimare.��

10.�

Art.11. - Sponsorizarea şi donaţiile în bani şi în natură, făcute de persoanele fizice şi persoanele juridice române şi străine, cantinelor de ajutor social pot fi folosite numai de către acestea, în scopul dezvoltării şi îmbunătăţirii calităţii serviciilor pe care le prestează.

�

Se propune reformularea textului după cum urmează:

“Art.11. - Sponsorizările şi donaţiile în bani şi în natură, făcute de persoanele fizice şi persoanele juridice române şi străine, cantinelor de ajutor social pot fi folosite numai în scopul dezvoltării şi îmbunătăţirii calităţii serviciilor pe care le prestează.”



Autor: dl deputat George Şerban�

Pentru o mai bună exprimare a intenţiei iniţiatorului.��

11.�

Art.12. - Consiile locale pot acorda subvenţii de la bugetele proprii asociaţiilor şi fundaţiilor avizate de Ministerul Muncii şi Protecţiei Sociale si care au ca obiect de activitate organizarea de cantine de ajutor social, fără însă a se depăşi alocaţia zilnică de hrană pe persoană.�

Se propune eliminarea sintagmei “fără însă a se depăşi alocatia zilnică de hrană pe persoană” de la finalul textului.



Autor: dl deputat Marian Sârbu�

Întrucât este un text inutil.��

12. �

Art.13. - (1) Pentru buna funcţionare a cantinelor de ajutor social, beneficiarii serviciilor sociale oferite de acestea au obligaţia să respecte programul stabilit pentru servirea mesei, păstrarea curăţeniei localului şi a bunurilor unităţii, precum şi măsurile de igienă.

(2) La solicitarea conducerii cantinei de ajutor social, persoanele care beneficiază de serviciul acestora vor participa la activităţi gospodăreşti, inclusiv în cadrul gospodăriilor anexă, acolo unde acestea sunt organizate, în limita capacităţii lor de muncă.

(3) Participarea la activităţile gospodăreşti, definite la alin. (2), se stabileşte prin hotărâre a consiliului local în subordinea căruia funcţionează cantina de ajutor social.�

Se propune reformularea textului după cum urmează:

“Art.13. - Prin hotărârea consiliului local în subordinea căruia funcţionează cantina de ajutor social, se poate stabili participarea persoanelor care beneficiază de serviciile cantinei de ajutor social la unele activităţi gospodăreşti.”



Autor: dl deputat Marian Sârbu�

Eliminarea textului alin. (1)  s-a propus întrucât prevederea nu aparţinea domeniilor care se reglementează prin lege.

Pentru o mai corectă formulare şi sistematizare a textului.��





În cursul dezbaterii în comisie, următoarele amendamente nu au fost acceptate:





Nr. crt.�Articolul

(textul iniţial)�Amendamentul propus

(autorul)�Motivare��

1.�

Art.2. (2) Persoanele prevăzute la alin. (1) lit. f) beneficiază de serviciile cantinelor de ajutor social, în condiţiile prevăzute de prezenta lege, pe o perioadă de cel mult 90 de zile pe an.







�

Dl deputat Marian Sârbu propune eliminarea textului.�

Argumente pentru susţinere:

Întrucât nu se poate limita acordarea acestor servicii persoanelor care sunt lipsite de venituri fără voia lor.

Argumente pentru respingere:

S-a considerat că această ipoteză a textului se referă numai la persoanele lipsite temporar de venituri, deci şi acordarea serviciilor de asistenţă trebuie limitată în timp. ��

2.�

Art.6. (2) În cazurile de urgenţă, servirea mesei la cantina de ajutor social poate fi aprobată, pentru cel mult 7 zile, de directorul cantinei.�

Dl deputat George Şerban propune reformularea textului după cum urmează:

“Art.6. (2) În cazurile de urgenţă, �fără efectuarea anchetei sociale, directorul cantinei poate aproba pentru cel mult 7 zile servirea mesei la cantina de ajutor social.” �

Argumente pentru susţinere:

Pentru o mai clară redactare a textului, cu precizarea că acest drept se acordă directorului fără efectuarea anchetei sociale.

Argumente pentru respingere:

S-a considerat că formularea din proiect este acoperitoare. ��

3. �

Art.13. - (1) Pentru buna funcţionare a cantinelor de ajutor social, beneficiarii serviciilor sociale oferite de acestea au obligaţia să respecte programul stabilit pentru servirea mesei, păstrarea curăţeniei localului şi a bunurilor unităţii, precum şi măsurile de igienă.

(2) La solicitarea conducerii cantinei de ajutor social, persoanele care beneficiază de serviciul acestora vor participa la activităţi gospodăreşti, inclusiv în cadrul gospodăriilor anexă, acolo unde acestea sunt organizate, în limita capacităţii lor de muncă.

(3) Participarea la activităţile gospodăreşti, definite la alin. (2), se stabileşte prin hotărâre a consiliului local în subordinea căruia funcţionează cantina de ajutor social. �

D-nii deputaţi George Şerban şi Ion Lazia propun eliminarea textului.�

Argumente pentru susţinere:

Se acordă atribuţii suplimentare directorilor cantinelor care exced activitatea de bază a acestora.

În acelaşi timp, art.14 prevede acelaşi lucru.

Argumente pentru respingere:

Formularea propusă în raport rezolvă obiecţiile care au fundamentat solicitarea de eliminare.

��



			  PREŞEDINTE,									SECRETAR,



		VALENTIN ADRIAN ILIESCU							      TEODOR STANCA

